เงินบาทปิด 30.83/85
ธนาคารซีไอเอ็มบีไทย รายงาน เงินบาทปิด 30.83/85 แข็งค่าจากช่วงเช้า รอดูทิศทางเฟดคืนนี้
26 ม.ค. 2554

ธนาคารซีไอเอ็มบีไทย รายงาน เงินบาทปิด 30.83/85 แข็งค่าจากช่วงเช้า รอดูทิศทางเฟดคืนนี้
นักบริหารเงินธนาคารซีไอเอ็มบี ไทย จำกัด กล่าวว่า วันนี้เงินบาทปิดตลาดที่ระดับ 30.83/85 บาท/ดอลลาร์ แข็งค่าจากช่วงเช้าที่เปิดตลาดที่ระดับ 30.94/97 บาท/ดอลลาร์ ระหว่างวันเคลื่อนไหวในลักษณะแข็งค่าขึ้นเรื่อยๆ โดยทำ Low ที่ 30.82 บาท/ดอลลาร์ และทำ High ที่ระดับ 30.96 บาท/ดอลลาร์ 
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 82.20/24 เยน/ดอลลาร์ จากตอนเช้าที่อยู่ที่ระดับ 82.08/13 เยน/ดอลลาร์ ส่วนค่าเงินยูโร อยู่ที่ระดับ 1.3702/1.3708 ดอลลาร์/ยูโร จากตอนเช้าที่อยู่ที่ระดับ 1.3683/1.3686 ดอลลาร์/ยูโร 
นักบริหารเงิน คาดว่า ทิศทางเงินบาทน่าจะเคลื่อนไหวในกรอบ 30.75-30.90 บาท/ดอลลาร์ โดยน่าจะยังมีแนวโน้มแข็งค่า โดยให้ติดตามตลาดหุ้น และคืนนี้ธนาคารกลางสหรัฐ (เฟด) จะประกาศมติการประชุมนโยบายการเงิน ซึ่งต้องรอดูว่าจะมีการอัดฉีดเข้าสู่ระบบเพิ่มหรือไม่